Derodontidae

Derodontus
 Laricobius
 Nothoderodontus
 Peltastica

Derodontidae er en familie av biller som også er de eneste medlemmene i overfamilien Derodontoidea. Én art er funnet i Norden, men ikke i Norge. Disse billene er skogsinsekter, og spiser enten ulike slags sopp eller disses nedbrytingsprodukter (slektene Derodontus, Nothoderodontus, Peltastica) eller bladlus av familien bartrelus (Adelgidae).

Utseende 
Små, ovale biller, 2–6 mm lange, brune eller blankt svarte. De kan særlig kjennes på at de har to punktøyne (eller punktøye-lignende knøler) i pannen. Oversiden er hvelvet, sterkt punktert og med oppstående hår, undersiden er flat. Hodet er kort og bredt med utstående fasettøyne. I pannen sitter det to knøler som ser ut som punktøyne (ocelli), men det synes litt uklart om de faktisk er dette. Antennene er 11-leddete, tynne, med en svak, tre-leddet kølle. Brystskjoldet (pronotum) er litt bredere enn langt. Sidene har tydelige tenner bortsett fra hos slekten Laricobius. Dekkvingene er noe bredere enn pronotum, med tydelige skuldre, bredest bak midten. De har tydelige rekker av punktgroper. Beina er forholdsvis korte, føttene fem-leddete, de tre innerste fotleddene to-lappede.

Levevis 
Forholdsvis lite er kjent om biologien til disse billene. Larver og voksne finnes gjerne sammen, av og til i store mengder. Artene i slektene Derodontus, Nothoderodontus og Peltastica lever av sopp eller soppenes nedbrytingsprodukter. Derodontus-artene lever på fruktlegemer av stilksporesopper (Basidiomycetes). Peltastica-artene er knyttet til utflytende, gjærende sevje. Artene i slekten Laricobius er rovdyr som har spesialisert seg på bladlus av familien bartrelus (Adelgidae). De er regnet som nyttedyr da de kan redusere bestandene av disse lusene, som kan gjøre stor skade på bartrær. Arten Laricobius erichsoni har blitt innført til Canada for å bekjempe bartrelus (biologisk kontroll).

Systematisk inndeling 

 Ordenen biller, Coleoptera
 Underordenen Polyphaga
 Overfamilien Derodontoidea  – bare én familie
 Familien Derodontidae, ca. 26 kjente arter fordelt på fire slekter
 Slekten Derodontus 
 Derodontus esotericus Lawrence
 Derodontus macularis (Fuss, 1850)
 Derodontus maculatus (Melsheimer, 1846)
 Derodontus ossetious Nikitsky, 1993
 Derodontus raffrayi Grouvelle, 1917
 Derodontus trisignatus (Mannerheim)
 Derodontus unidentatus Lawrence
 Slekten Laricobius Rosenhauer, 1846
 Laricobius caucasicus Rost, 1893
 Laricobius erichsonii Rosenhauer, 1846 – funnet i Sverige og Danmark
 Laricobius laticollis Fall
 Laricobius loebli Jelinek & Háva, 2001
 Laricobius nigrinus Fender, 1945
 Laricobius rubidus LeConte
 Laricobius schawalleri Háva & Jelinek, 2000
 Slekten Nothoderodontus
 Nothoderodontus gourlayi Crowson  -New Zealand
 Slekten Peltastica
 Peltastica tuberculata Mannerheim, 1852

Kilder 
Derodontidae på Tree of Life:

Eksterne lenker 
 

Biller
Dyr formelt beskrevet av John Lawrence LeConte
Biller formelt beskrevet i 1861

de:Derodontoidea
hu:Derodontoidea
nl:Derodontoidea